# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0012/2018-19

Datum:28.5.2021

## Z A P I S N I K

**19. redne seje Občinskega sveta Občine Prevalje, ki je bila dne 13. maja 2021, ob 17. uri, v veliki dvorani Družbenega doma na Prevaljah, Trg 2a, Prevalje.**

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika Občinskega sveta Občine Prevalje (Uradno glasilo slovenskih občin, št. 1/16, 48/16, 5/2018 in 48/2019) sklical in vodil župan dr. Matija TASIČ z naslednjim predlaganim dnevnim redom:

* + - 1. Ugotovitev sklepčnosti.
			2. Potrditev dnevnega reda 19. redne seje.
			3. Pregled in potrditev zapisnika 18. redne in 10. dopisne seje.
			4. Uradno prečiščeno besedilo Odloka o kategorizaciji občinskih cest –– prva obravnava.
			5. Predlog Odloka o blaženju posledic epidemije COVID - 19 za leto 2021 – prva obravnava.
			6. Obvezna razlaga Odloka o podlagah za odmero komunalnega prispevka za obstoječo komunalno opremo na območju Občine Prevalje.
			7. Pravilnik o subvencioniranju malih čistilnih naprav na območju Občine Prevalje.
			8. Dokument identifikacije investicijskega dokumenta – DIIP »Obnova 1., 2. in 3. ulice Pod gonjami, faza I: Obnova 1. ulice JP 851761«.
			9. Dokument identifikacije investicijskega dokumenta – »DIIP Plazovi na cesti LC 350361 cesta Štopar – Šentanel, ID iz AJDE: 1151710, faza II.« in Investicijski program IP »Plazovi na cesti LC 350361 cesta Štopar – Šentanel, ID iz AJDE: 1151710, faza II.«.
			10. Dokument identifikacije investicijskega dokumenta – DIIP »Digitalna Koroška – zelena, zdrava in varna« in Investicijski program - IP »Digitalna Koroška – zelena, zdrava in varna«.
			11. Zaključni račun Proračuna Občine Prevalje za leto 2020.
			12. Premoženjska bilanca Občine Prevalje na dan 31.12.2020.
			13. Sklep o lokacijski preveritvi za določanje obsega stavbnega zemljišča pri posamični poselitvi EUP LO 17 A– ID 2264.
			14. Poročilo o izvajanju akcijskega načrta ukrepov za izboljšanje življenja invalidov v Občini Prevalje za leto 2020.
			15. Komisija za mandatna vprašanja, volitve in imenovanja:

 - Nagrada in priznanja Občine Prevalje za leto 2020 – ZAUPNO GRADIVO.

* + - 1. Pobude in vprašanja.
			2. Razno.

Seje so se udeležili člani občinskega sveta:

1. Rafael ŠKUFCA,
2. Bernard PAČNIK,
3. mag. Martina RIBIČ,
4. Andrej STERMEC,
5. Marija ŠUŠEL,
6. Ivan BACKOVIĆ,
7. Štefan PERŠAK,
8. David KAVTIČNIK,
9. Stašo LODRANT,
10. Tatjana LADINEK,
11. Aleksandra Saša HORVAT,
12. Matej PEČNIK,
13. Bogdan PUPAVAC,
14. Aleksander RISTIČ,
15. Maks PUČELJ,
16. Zdravko FAJMUT,
17. Boštjan GORENŠEK (seji se je priključil ob 17.30).

Opravičeno odsotni: /

Seje so se udeležili še:

1. Danilo VUTE, občinska uprava,
2. Emilija Ivančič, občinska uprava
3. Veronika Šart, občinska uprava,
4. Mateja Voler, občinska uprava.

Novinarji:

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Župan pove, da je na seji bilo prisotnih 16 občinskih svetnikov. Manjka Boštjan Gorenšek, ki se bo seji priključil kasneje.

**Občinski svet Občine Prevalje ugotovi, da je 19. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 19. REDNE SEJE**

Župan poda predlog za spremembo dnevnega reda, 10. točka DIIP in IP »Digitalna Koroška – zelena, zdrava in varna« se prestavi na 4. točko, ostale točke se preštevilčijo, zaradi tega, ker je potrebno sklep čim prej dostaviti na Ministrstvo za javno upravo.

Župan poda točko v razpravo.

Razprave ni bilo.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za, 0 proti, je bil sprejet naslednji

**DNEVNI RED:**

1. Ugotovitev sklepčnosti.
2. Potrditev dnevnega reda 19. redne seje.
3. Pregled in potrditev zapisnika 18. redne in 10. dopisne seje.
4. Dokument identifikacije investicijskega dokumenta – DIIP »Digitalna Koroška – zelena, zdrava in varna« in Investicijski program - IP »Digitalna Koroška – zelena, zdrava in varna«.
5. Uradno prečiščeno besedilo Odloka o kategorizaciji občinskih cest –– prva obravnava.
6. Predlog Odloka o blaženju posledic epidemije COVID - 19 za leto 2021 – prva obravnava.
7. Obvezna razlaga Odloka o podlagah za odmero komunalnega prispevka za obstoječo komunalno opremo na območju Občine Prevalje.
8. Pravilnik o subvencioniranju malih čistilnih naprav na območju Občine Prevalje.
9. Dokument identifikacije investicijskega dokumenta – DIIP »Obnova 1., 2. in 3. ulice Pod gonjami, faza I: Obnova 1. ulice JP 851761«.
10. Dokument identifikacije investicijskega dokumenta – »DIIP Plazovi na cesti LC 350361 cesta Štopar – Šentanel, ID iz AJDE: 1151710, faza II.« in Investicijski program IP »Plazovi na cesti LC 350361 cesta Štopar – Šentanel, ID iz AJDE: 1151710, faza II.«.
11. Zaključni račun Proračuna Občine Prevalje za leto 2020.
12. Premoženjska bilanca Občine Prevalje na dan 31.12.2020.
13. Sklep o lokacijski preveritvi za določanje obsega stavbnega zemljišča pri posamični poselitvi EUP LO 17 A– ID 2264.
14. Poročilo o izvajanju akcijskega načrta ukrepov za izboljšanje življenja invalidov v Občini Prevalje za leto 2020.
15. Komisija za mandatna vprašanja, volitve in imenovanja:

 - Nagrada in priznanja Občine Prevalje za leto 2020 – ZAUPNO GRADIVO.

1. Pobude in vprašanja.
2. Razno.

***K tč. 3***

**Pregled in potrditev zapisnika 18. redne sejE IN ZAPISNIKA 10. DOPISNE SEJE**

Župan poda točko v razpravo.

Razprave ni bilo.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za, 0 proti, je bil sprejet

**SKLEP 19/1:**

**Občinski svet Občine Prevalje sprejme Zapisnik 18. redne seje Občinskega sveta Občine Prevalje.**

**SKLEP 19/2:**

**Občinski svet Občine Prevalje sprejme Zapisnik 10. dopisne seje Občinskega sveta Občine Prevalje.**

***K tč. 4***

**Dokument identifikacije investicijskega dokumenta – DIIP »Digitalna Koroška – zelena, zdrava in varna« in Investicijski program - IP »Digitalna Koroška – zelena, zdrava in varna«**

Uvodno obrazložitev poda Emilija Ivančič, ki pove, da je Ministrstvo za javno upravo objavilo razpis za dodelitev nepovratnih sredstev za vzpostavitev pametnih mest. V ta namen je bil ustanovljen konzorcij dvanajstih koroških občin. Koroška regija načrtuje digitalizacijo mest s pomočjo štirih pilotnih projektov, s katerimi se bo vzpostavila uporaba naprednih tehnologij za reševanje razvojnih in gospodarskih izzivov. V sklopu pilotnega projekta 1 se bo izvedla lokalna meritev zraka in vode. Cilj pilotnega projekta 2 je digitalno povezovanje turističnih destinacij, pri čemer bo osnovni element enotna aplikacija, ki občanom in turistom prinaša osnovne in najpomembnejše informacije s področja turizma na Koroškem. Pri pilotnem projektu 3, se bodo vzpostavile avtomatske identifikacije zabojnikov in na izbranih EKO otokih bodo nameščeni senzorji za spremljanje polnosti zabojnikov. Pilotni projekt 4 bo nadgradil uspešna projekta motiviranja in spremljanja kolesarjenja v šolo in spodbujanja urbanega kolesarjenja. Dokumenta DIIP in IP natančno opredeljujeta vsebino in finančno konstrukcijo projekta. Nepovratna sredstva obsegajo vse stroške projekta, razen DDV. Skupna višina projekta znaša cca. 1 mio EUR. Delež Občine Prevalje pa znaša 15.000 EUR v treh letih.

Naknadno so svetniki prejeli še načrt razvojnih programov projekta, kjer je natančno prikazana finančna konstrukcija skupno in za vsako občino posebej.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil z Dokumentom identifikacije investicijskega projekta – DIIP »Digitalna Koroška – zelena, zdrava in varna« in Načrtom razvojnih programov »Digitalna Koroška – zelena, zdrava in varna« ter ju podaja občinskemu svetu v javno razpravo in sprejem. Odbor za komunalne zadeve in varstvo okolja predlaga občinskemu svetu, da pooblasti župana za morebitne kasnejše popravke in dopolnitve Dokumenta identifikacije investicijskega projekta – DIIP »Digitalna Koroška – zelena, zdrava in varna«, ki bi jih narekovale zahteve prijave za nepovratna sredstva.

Prav tako se je Odbor za komunalne zadeve in varstvo okolja Občine Prevalje seznanil z Investicijskim projektom – IP »Digitalna Koroška – zelena, zdrava in varna« in Načrtom razvojnih programov »Digitalna Koroška – zelena, zdrava in varna« ter ju podaja občinskemu svetu v javno razpravo in sprejem. Odbor za komunalne zadeve in varstvo okolja predlaga občinskemu svetu, da pooblasti župana za morebitne kasnejše popravke in dopolnitve dokumenta Investicijski program – IP »Digitalna Koroška – zelena, zdrava in varna«, ki bi jih narekovale zahteve prijave za nepovratna sredstva.

Predsednica Odbora za gospodarske dejavnosti, mag. Martina Ribič, pove, da je Odbor za gospodarske dejavnosti obravnaval Dokument identifikacije investicijskega projekta – DIIP »Digitalna Koroška – zelena, zdrava in varna« in ga potrjuje in predlaga občinskemu svetu Občine Prevalje v obravnavo in sprejem. Odbor predlaga, da občinski svet pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Prav tako je odbor obravnaval Investicijski projekt – IP »Digitalna Koroška – zelena, zdrava in varna« in ga potrjuje in predlaga Občinskemu svetu Občine Prevalje v obravnavo in sprejem. Odbor predlaga, da Občinski svet pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Projekt »Digitalna Koroška – zelena, zdrava in varna« se uvrsti v Načrt razvojnih programov 2021-2025.

Predsednik Odbora za proračun in finance Stašo Lodrant pove, da se je Odbor za proračun in finance Občine Prevalje seznanil z Dokumentom identifikacije investicijskega projekta – DIIP »Digitalna Koroška – zelena, zdrava in varna« in Načrtom razvojnih programov »Digitalna Koroška – zelena, zdrava in varna« ter ga podaja Občinskemu svetu Občine Prevalje v obravnavo in sprejem. Odbor predlaga, da Občinski svet Občine Prevalje pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Prav tako se je odbor seznanil z Investicijskim projektom IP »Digitalna Koroška – zelena, zdrava in varna« in Načrtom razvojnih programov »Digitalna Koroška – zelena, zdrava in varna«. ter ga podaja Občinskemu svetu Občine Prevalje v obravnavo in sprejem. Odbor predlaga, da Občinski svet Občine Prevalje pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Župan poda točko v razpravo.

Razprave ni bilo.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za in 0 proti je bil sprejet

**SKLEP 19/3:**

**Občinski svet Občine Prevalje sprejme Dokument identifikacije investicijskega projekta – DIIP »Digitalna Koroška – zelena, zdrava in varna« in Načrt razvojnih programov »Digitalna Koroška – zelena, zdrava in varna«.**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.**

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za in 0 proti je bil sprejet

**SKLEP 19/4:**

**Občinski svet Občine Prevalje sprejme Investicijski projekt – IP »Digitalna Koroška – zelena, zdrava in varna« in Načrt razvojnih programov »Digitalna Koroška – zelena, zdrava in varna«.**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.**

***K tč. 5***

**Uradno prečiščeno besedilo Odloka o kategorizaciji občinskih cest –– prva obravnava**

Uvodno obrazložitev poda Emilija Ivančič, ki pove, da je Občinski svet sprejel odlok in več sprememb tega odloka.

Ker se ta odlok pogosto uporablja v praksi, se je zaradi večje preglednosti pripravilo uradno prečiščeno besedilo.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil z Uradno prečiščenim besedilom Odloka o kategorizaciji občinskih cest v Občini Prevalje ter ga sprejema in predlaga občinskemu svetu v obravnavo in sprejem.

Odbor za komunalne zadeve in varstvo okolja Občine Prevalje predlaga občinskemu svetu, da občinski svet v skladu s 6. odstavkom 83. člena poslovnika občinskega sveta prvo in drugo obravnavo Uradno prečiščenega besedila Odloka o kategorizaciji občinskih cest v Občini Prevalje združi in na isti seji opravi obe obravnavi.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja Občine Prevalje obravnavala Uradno prečiščeno besedilo Odloka o kategorizaciji občinskih cest –– prva obravnava in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Komisija za statut in pravna vprašanja predlaga, da Občinski svet Občine Prevalje v skladu s 6. odstavkom 83. člena Poslovnika Občinskega sveta Občine Prevalje prvo in drugo obravnavo Uradnega prečiščenega besedila Odloka o kategorizaciji občinskih cest združi in na isti seji opravi obe obravnavi, ker na predlog odloka v prvi obravnavi ni bilo bistvenih vsebinskih pripomb.

Župan poda predlog za združitev prve in druge obravnave v razpravo.

V razpravi je sodeloval Bernard Pačnik.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za in 0 proti je bil sprejet

**PROCEDURALNI SKLEP:**

**Občinski svet Občine Prevalje v skladu s 6. odstavkom 83. člena Poslovnika Občinskega sveta Občine Prevalje prvo in drugo obravnavo Uradnega prečiščenega besedila Odloka o kategorizaciji občinskih cest združi in na isti seji opravi obe obravnavi, ker na predlog odloka v prvi obravnavi ni bilo bistvenih vsebinskih pripomb.**

Župan poda točko v prvi obravnavi v razpravo.

Razprave ni bilo.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za in 0 proti je bil sprejet

**SKLEP 19/5:**

**Občinski svet Občine Prevalje sprejme Uradno prečiščeno besedilo Odloka o kategorizaciji občinskih cest v Občini Prevalje v prvi obravnavi.**

Župan poda točko v drugi obravnavi v razpravo.

Razprave ni bilo.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za in 0 proti je bil sprejet

**SKLEP 19/6:**

**Občinski svet Občine Prevalje sprejme Uradno prečiščeno besedilo Odloka o kategorizaciji občinskih cest v Občini Prevalje.**

**Uradno prečiščeno besedilo se objavi v Uradnem glasilu slovenskih občin.**

***K tč. 6***

**Predlog Odloka o blaženju posledic epidemije COVID - 19 za leto 2021**

Uvodno obrazložitev poda Emilija Ivančič, ki pove, da se s predlaganim odlokom določajo ukrepi za blaženja posledic epidemije nalezljive bolezni COVID-19. Ukrepi se nanašajo na oprostitev plačila občinskih taks. Ta ukrep se nanaša predvsem na podjetja, ki morajo plačevati občinsko takso za uporabo javnih parkirišč, in sicer se ukrep nanaša na 25 zavezancev. Uvedba odloka bo imela za proračun 2021 izpad prihodkov za cca. 6.000 EUR. Pri sprejemu tega odloka občina upošteva pravila o priglasitvi državnih pomoči »De minimis«, zato je pridobila tudi pozitivno mnenje Ministrstva za finance.

Predsednica Odbora za gospodarske dejavnosti, mag. Martina Ribič, pove, da je Odbor za gospodarske dejavnosti obravnaval predlog Odloka o blaženju posledic epidemije COVID–19 za leto 2021 v prvi obravnavi in ga sprejme in predlaga občinskemu svetu Občine Prevalje v obravnavo in sprejem.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil s predlogom Odloka o blaženju posledic epidemije COVID-19 za leto 2021 – prva obravnava, se z njim strinja ter ga predlaga občinskemu svetu v obravnavo in sprejem.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja Občine Prevalje obravnavala predlog Odloka o blaženju posledic epidemije COVID - 19 za leto 2021 – prva obravnava in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Komisija za statut in pravna vprašanja predlaga, da občinski svet Občine Prevalje v skladu s 6. odstavkom 83. člena Poslovnika občinskega sveta Občine Prevalje prvo in drugo obravnavo predloga Odloka o blaženju posledic epidemije COVID - 19 za leto 2021 združi in na isti seji opravi obe obravnavi, ker na predlog odloka v prvi obravnavi ni bilo bistvenih vsebinskih pripomb.

Župan poda predlog za združitev prve in druge obravnavev razpravo.

Razprave ni bilo.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za in 0 proti je bil sprejet

**PROCEDURALNI SKLEP:**

**Občinski svet Občine Prevalje v skladu s 6. odstavkom 83. člena Poslovnika Občinskega sveta Občine Prevalje prvo in drugo obravnavo predloga Odloka o blaženju posledic epidemije COVID - 19 za leto 2021 združi in na isti seji opravi obe obravnavi, ker na predlog odloka v prvi obravnavi ni bilo bistvenih vsebinskih pripomb.**

Župan poda točko v prvi obravnavi v razpravo.

Razprave ni bilo.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za in 0 proti je bil sprejet

**SKLEP 19/7:**

**Občinski svet Občine Prevalje sprejme Odlok o blaženju posledic epidemije COVID – 19 za leto 2021 v prvi obravnavi.**

Župan poda točko v drugi obravnavi v razpravo.

Razprave ni bilo.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za in 0 proti je bil sprejet

**SKLEP 19/8:**

**Občinski svet Občine Prevalje sprejme Odlok o blaženju posledic epidemije COVID – 19 za leto 2021.**

**Odlok se objavi v Uradnem glasilu slovenskih občin.**

***K tč. 7***

**Obvezna razlaga Odloka o podlagah za odmero komunalnega prispevka za obstoječo komunalno opremo na območju Občine Prevalje**

Uvodno obrazložitev poda Emilija Ivančič, ki pove, da je Odlok o podlagah za odmero komunalnega prispevka v 16. členu določil občinske oprostitve plačila komunalnega prispevka. Določeno je, da se komunalni prispevek v celoti oprosti za gradnjo posameznih vrst stavb, ki so namenjene za gasilske domove s številko dejavnosti po uredbi o razvrščanju objektov. Posamezne vrste objektov, kot so garaže in skladišča in podobni objekti, ki pa služijo za namen izvajanja gasilske dejavnosti, pa imajo po uredbi o razvrščanju objektov drugačno številko. Zato je potrebno sprejeti obvezno razlago, da se komunalni prispevek v celoti oprosti tudi za gradnjo drugih vrst objektov, ki so namenjeni za izvajanje gasilske dejavnosti (skladišča, garaže ipd.). Obvezna razlaga pa se sprejema po določbah poslovnika po postopku skrajšanega postopka za sprejem odloka, torej se opravita obe obravnavi na isti seji.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil z Obvezno razlago Odloka o podlagah za odmero komunalnega prispevka za obstoječo komunalno opremo na območju Občine Prevalje ter ga sprejema in predlaga občinskemu svetu v obravnavo in sprejem.

Odbor za komunalne zadeve in varstvo okolja Občine Prevalje se je seznanil z Obvezno razlago Odloka o podlagah za odmero komunalnega prispevka za obstoječo komunalno opremo na območju Občine Prevalje ter ga sprejema in predlaga občinskemu svetu v obravnavo in sprejem. Obvezna razlaga se objavi v Uradnem glasilu slovenskih občin.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil z Obvezno razlago Odloka o podlagah za odmero komunalnega prispevka za obstoječo komunalno opremo na območju Občine Prevalje, se z njim strinja ter ga predlaga občinskemu svetu v obravnavo in sprejem.

Odbor za proračun in finance Občine Prevalje se je seznanil z Obvezno razlago Odloka o podlagah za odmero komunalnega prispevka za obstoječo komunalno opremo na območju Občine Prevalje. Obvezna razlaga se objavi v Uradnem glasilu slovenskih občin.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja Občine Prevalje obravnavala obvezno razlago Odloka o podlagah za odmero komunalnega prispevka za obstoječo komunalno opremo na območju Občine Prevalje in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Župan poda točko v prvi obravnavi v razpravo.

Razprave ni bilo.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za in 0 proti je bil sprejet

**SKLEP 19/9:**

**Občinski svet Občine Prevalje sprejme Obvezno razlago Odloka o podlagah za odmero komunalnega prispevka za obstoječo komunalno opremo na območju Občine Prevalje v prvi obravnavi.**

Župan poda točko v drugi obravnavi v razpravo.

Razprave ni bilo.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za in 0 proti je bil sprejet

**SKLEP 19/10**

**Občinski svet Občine Prevalje sprejme Obvezno razlago Odloka o podlagah za odmero komunalnega prispevka za obstoječo komunalno opremo na območju Občine Prevalje.**

**Obvezna razlaga se objavi v Uradnem glasilu slovenskih občin.**

***K tč. 8***

**Pravilnik o subvencioniranju malih čistilnih naprav na območju Občine Prevalje**

Uvodno obrazložitev poda Emilija Ivančič, ki pove, da se je pripravil Pravilnik o subvencioniranju malih komunalnih čistilnih naprav na območju Občine Prevalje. S predlaganim pravilnikom se določajo namen, upravičenci, pogoji in merila za dodelitev proračunskih sredstev, namenjenih za nakup in vgradnjo malih komunalnih čistilnih naprava stanovanjske objekte na območju Občine Prevalje. Upravičenci so lastniki stanovanjskih objektov, ki so fizične osebe s stalnim prebivališčem v občini, ki se ne morejo priključiti na javno kanalizacijo. Višina subvencije znaša 50 % upravičenih stroškov za vgradnjo male komunalne čistilne naprave oziroma največ 1.000,00 EUR na stanovanjski objekt. Upravičeni stroški so stroški nakupa male komunalne čistilne naprave velikosti, stroški montaže in gradnje in stroški njenega prvega zagona. Investicija mora biti že zaključena in opravljene morajo biti prve meritve. Javni razpis bo objavljen enkrat letno, vloge na razpis pa bodo upravičenci lahko podajali od objave javnega razpisa dalje in najkasneje do 31.08. tekočega leta. Odpiranje vlog bo potekalo enkrat mesečno do porabe sredstev. V proračunu Občine Prevalje za leto 2021 je trenutno predvidenih 7.000 EUR za ta namen, občina pa bo glede na prejete vloge po potrebi pri rebalansu zagotovila dodatna sredstva.

Župan doda, da je v občini nekaj čez 400 odjemalcev (za individualne objekte), ki bodo potrebovali svojo malo čistilno napravo. JKP Log, d.o.o. bo pripravilo okvirne ponudbe več izvajalcev za nakup čistilnih naprav, ki bodo enake tehnologije (biološke). Sredstva za subvencije bodo zagotovljena iz komunalnih prispevkov, ki jih bodo občani poravnali ob priključitvi na centralno čistilno napravo. Ta bo začela delovati nekje v mesecu septembru 2021. Vse informacije bodo ljudje dobili na JKP Log, d.o.o. Zakonodaja določa, da kakršnekoli greznice ne pridejo več v poštev, ampak bo vsak moral imeti čistilno napravo.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil s Pravilnikom o subvencioniranju malih komunalnih čistilnih naprav na območju Občine Prevalje in ga podaja občinskemu svetu v javno razpravo in sprejem s podanimi dopolnitvami:

- preambula pravilnika se spremeni in sicer se glasi:

»Na podlagi 21. člena Zakona o lokalni samoupravi (Ur. list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE), Uredbe o odvajanju in čiščenju komunalne odpadne vode (Uradni list RS, št. 98/15, 76/17 in 81/19), Odloka o javna kanalizaciji v Občini Prevalje (Ur. list RS, št. 28/2002, 40/2014), Uredbe o emisiji snovi in toplote pri odvajanju odpadnih voda v vode in javno kanalizacijo (Uradni list RS, št. 64/12, 64/14 in 98/15), Programa izvajanja javne službe odvajanja in čiščenja odpadne vode v Občini Prevalje ter 17. člena Statuta Občine Prevalje (Uradno glasilo slovenskih občin, št. 70/2015)« in

- v dvanajsti alineji 6. člena pravilnika se spremeni besedna zveza »pooblaščen laboratorij« v »oseba, vpisana v evidenco izvajalcev obratovalnega monitoringa,«.

Predsednica Odbora za gospodarske dejavnosti mag. Martina Ribič pove, da je Odbor za gospodarske dejavnosti Občine Prevalje obravnaval predlog Pravilnika o subvencioniranju malih komunalnih čistilnih naprav na območju Občine Prevalje in ga sprejme in predlaga občinskemu svetu Občine Prevalje v obravnavo in sprejem z naslednjimi dopolnitvami:

- preambula pravilnika se spremeni in sicer se glasi:

»Na podlagi 21. člena Zakona o lokalni samoupravi (Ur. list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE), Uredbe o odvajanju in čiščenju komunalne odpadne vode (Uradni list RS, št. 98/15, 76/17 in 81/19), Odloka o javna kanalizaciji v Občini Prevalje (Ur. list RS, št. 28/2002, 40/2014), Uredbe o emisiji snovi in toplote pri odvajanju odpadnih voda v vode in javno kanalizacijo (Uradni list RS, št. 64/12, 64/14 in 98/15), Programa izvajanja javne službe odvajanja in čiščenja odpadne vode v Občini Prevalje ter 17. člena Statuta Občine Prevalje (Uradno glasilo slovenskih občin, št. 70/2015)«,

- v dvanajsti alineji 6. člena pravilnika se spremeni besedna zveza »pooblaščen laboratorij« v »oseba, vpisana v evidenco izvajalcev obratovalnega monitoringa«.

Pravilnik se objavi v Uradnem glasilu slovenskih občin.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil s Pravilnikom o subvencioniranju malih čistilnih naprav na območju Občine Prevalje se z njim strinja ter ga podaja občinskemu svetu v obravnavo in sprejem.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja Občine Prevalje obravnavala Pravilnik o subvencioniranju malih čistilnih naprav na območju Občine Prevalje ter ga daje občinskemu svetu v obravnavo in sprejem z naslednjo dopolnitvijo:

- v preambulo pravilnika se doda naslednja pravna podlaga:

- Uredba o odvajanju in čiščenju komunalne odpadne vode (Uradni list RS, št. 98/15, 76/17 in 81/19),

- Uredba o emisiji snovi in toplote pri odvajanju odpadnih voda v vode in javno kanalizacijo (Uradni list RS, št. 64/12, 64/14 in 98/15),

- Program izvajanja javne službe odvajanja in čiščenja odpadne vode v Občini Prevalje.

Župan poda točko v razpravo. Seji se pridruži Boštjan Gorenšek ob 17.30.

V razpravi so sodelovali Bernard Pačnik, Bogdan Pupavac, Zdravko Fajmut, Aleksander Ristič, Aleksandra Saša Horvat, Mak Pučelj, Rafael Škufca in Martina Ribič.

Pogovor je potekal glede obveščanja ljudi, ki si bodo morali sami zagotoviti čistilne naprave.

Zdravko Fajmut v razpravi izpostavi, da bi se moral izdelati dokument z naslovom Čiščenje komunalnih odplak v Občini Prevalje. V tem dokumentu bi se morali ugotoviti vsi obstoječi sistemi, ki že obstajajo na območju Občine Prevalje (na Lešah »nova bajte«, centralni del Leš, na Šentanelu, Štopar, Poljana, Malinek), in bi se morali ugotoviti še možni sistemi, ki bi lahko bili izgrajeni (mejni prehod Holmec, naselje Plazl, naselje Borovnica, naselje Lokovica v ožjem delu ob smetišču, naselje Brančurnik – Kot in Šibovje). Z dokumentom bi morali določiti enaka pravila, ki bi veljala za vse občane.

Župan odgovori, da je mala čistilna naprava Leše v enem delu zgrajena, čistilni napravi Štopar in Šentanel pa še bosta zgrajeni. Vse ostale pa so individualne čistilne naprave, ker se je po izračunih projektantov ugotovilo, da so male čistilne naprave predrage.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 17 proti je bil sprejet

**SKLEP 19/11:**

**Občinski svet Občine Prevalje sprejme Pravilnik o subvencioniranju malih komunalnih čistilnih naprav na območju Občine Prevalje.**

**Pravilnik se objavi v Uradnem glasilu slovenskih občin.**

***K tč. 9***

**Dokument identifikacije investicijskega dokumenta – DIIP »Obnova 1., 2. in 3. ulice Pod gonjami, faza I: Obnova 1. ulice JP 851761«**

Uvodno obrazložitev poda Danilo Vute, ki pove, da bo občina v skladu z Zakonom o finančni razbremenitvi občin pridobila nepovratna sredstva, ki se bodo namenila za obnovo ulice JP 851761 - »1. ulica Pod gonjami«. V sklopu projekta se predvideva obnova dotrajane, deformirane in poškodovane javne poti v dolžini 325,48 m. Vozišče bo enake širine kot obstoječe (5 m). Odstranijo se obstoječi cestni robniki in nadomestijo z novimi. Predlaga se ureditev kanalizacije z odvodnjo ločenih čistih meteornih vod vozišča in dvorišč, ki tangirajo na vozišča, do ponikalnih polj. Prav tako se predlaga izvedba ločene mešane kanalizacije. Predvideva se tudi obnova javnega vodovoda. V skladu z DIIP-om, je v vrednosti investicije upoštevana izdelava projektne dokumentacije, vsa gradbena dela ter gradbeni nadzor. Skupna vrednost naštetega znaša 358.154,22 EUR z DDV. Višina nepovratnih sredstev iz državnega proračuna znaša 248.844,00 EUR, ostalo je strošek občine.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil z Dokumentom identifikacije investicijskega dokumenta – DIIP »Obnova 1., 2. in 3. ulice Pod gonjami, faza I: Obnova 1. ulice JP 851761« in ga podaja občinskemu svetu v javno razpravo in sprejem z naslednjo pripombo:

»V DIIP naj se upoštevajo tudi stroški projektne dokumentacije in gradbenega nadzora, in sicer se spremenita tabeli:

Tabela 1: Vrednost investicije po stalnih cenah (Projekt bo izveden znotraj 12 mesecev, zato so tekoče cene enake stalnim.)

|  |  |  |  |
| --- | --- | --- | --- |
| **Zap. št.**  | **Storitev** | **2021 (€)** | **Skupaj (€)** |
| 1 | Projektna dokumentacija  | 9.380,18  | 9.380,18  |
| 2 | Preddela, Zemeljska dela, Voziščne konstrukcije, Kanalizacija, Vodovod, Oprema ceste, Nepredvidena dela, Tuja in zaključna dela | 279.163,90  | 279.163,90  |
| 3 | Gradbeni nadzor | 5.024,95  | 5.024,95  |
|  | **Skupaj brez DDV:** | **293.569,03**  | **293.569,03**  |
|  | **DDV** | **64.585,19**  | **64.585,19**  |
|  | **Skupaj:** | **358.154,22**  | **358.154,22** |

*Tabela 5: Viri financiranja*

|  |  |  |  |  |
| --- | --- | --- | --- | --- |
| **Zap. št.** | **Vir** | **2021 (€)** | **Skupaj (€)** | **%** |
| 1 | Lastni viri | 109.310,22 | 109.310,22 | 30,52% |
| 2 | Sredstva za uravnoteženje razvitosti občin iz državnega proračuna za leto 2021 | 248.844,00 | 248.844,00 | 69,48% |
|  | Skupaj: | 358.154,22 | 358.154,22 | 100% |

ter zadnji stavek pod 4.2. VARIANTA Z INVESTICIJO v »Vrednost investicije znaša 293.569,03 € brez DDV oz. 358.154,22 € z DDV.«

Odbor za komunalne zadeve in varstvo okolja Občine Prevalje predlaga občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil z Dokumentom identifikacije investicijskega projekta – DIIP »Obnova 1., 2. in 3. ulice Pod gonjami, faza I: Obnova 1. ulice JP 851761« ter ga podaja Občinskemu svetu Občine Prevalje v obravnavo in sprejem.

Sejo zapustita Bernard Pačnik in Rafael Škufca, ob 17.50.

Župan poda točko v razpravo.

V razpravi sta sodelovala Bogdan Pupavac, ki je opozoril naj bodo dela dobro opravljena, da ne bo potrebno čez nekaj mesecev spet popravljati ter Andrej Stermec, ki pove, da je on in nekaj odbornikov šlo pogledati stanje na teren in so ugotovili, da so robniki še v super stanju.

Na sejo se vrne Rafael Škufca, ob 17.51.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za in 0 proti je bil sprejet

**SKLEP 19/12:**

**Občinski svet Občine Prevalje sprejme Dokument identifikacije investicijskega projekta – DIIP »Obnova 1., 2. in 3. ulice Pod gonjami, faza I: Obnova 1. ulice JP 851761« z naslednjo pripombo:**

**»V DIIP naj se upoštevajo tudi stroški projektne dokumentacije in gradbenega nadzora, in sicer se spremenita tabeli:**

**Tabela 1: Vrednost investicije po stalnih cenah (Projekt bo izveden znotraj 12 mesecev, zato so tekoče cene enake stalnim.)**

|  |  |  |  |
| --- | --- | --- | --- |
| **Zap. št.**  | **Storitev** | **2021 (€)** | **Skupaj (€)** |
| **1** | **Projektna dokumentacija**  | **9.380,18**  | **9.380,18**  |
| **2** | **Preddela, Zemeljska dela, Voziščne konstrukcije, Kanalizacija, Vodovod, Oprema ceste, Nepredvidena dela, Tuja in zaključna dela** | **279.163,90**  | **279.163,90**  |
| **3** | **Gradbeni nadzor** | **5.024,95**  | **5.024,95**  |
|  | **Skupaj brez DDV:** | **293.569,03**  | **293.569,03**  |
|  | **DDV** | **64.585,19**  | **64.585,19**  |
|  | **Skupaj:** | **358.154,22**  | **358.154,22** |

***Tabela 5: Viri financiranja***

|  |  |  |  |  |
| --- | --- | --- | --- | --- |
| **Zap. št.** | **Vir** | **2021 (€)** | **Skupaj (€)** | **%** |
| **1** | **Lastni viri** | **109.310,22** | **109.310,22** | **30,52%** |
| **2** | **Sredstva za uravnoteženje razvitosti občin iz državnega proračuna za leto 2021** | **248.844,00** | **248.844,00** | **69,48%** |
|  | **Skupaj:** | **358.154,22** | **358.154,22** | **100%** |

**ter zadnji stavek pod 4.2. VARIANTA Z INVESTICIJO v »Vrednost investicije znaša 293.569,03 € brez DDV oz. 358.154,22 € z DDV.«**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.**

***K tč. 10***

**Dokument identifikacije investicijskega dokumenta – »DIIP Plazovi na cesti LC 350361 cesta Štopar – Šentanel, ID iz AJDE: 1151710, faza II.« in Investicijski program IP »Plazovi na cesti LC 350361 cesta Štopar – Šentanel, ID iz AJDE: 1151710, faza II.«**

Uvodno obrazložitev poda Danilo Vute, ki pove, da je v sklopu projekta predvidena sanacija kategorizirane občinske ceste LC 350361 cesta Štopar – Šentanel, od odcepa proti Zmesu do križišča za Sp. Jamnico, v dolžini 1.138 m. Predvidene so lokalne razširitve ceste, izvedbe roliranih brežin, kamnit oblog v robu ceste, ureditev odvodnjavanja ceste in ureditev jarkov ob cesti. Asfaltiranje vozišče bo v debelini 4 cm + 6 cm ter v širini minimalno 4,5 m + 0,5 m asfaltna mulda ali 0,5 m gramozna bankina ali asfaltne koritnice z betonskimi cestnimi robniki ali betonske travne plošče. Predvideva se tudi ureditev premostitve treh potokov. Celotna vrednost investicije glede na projektantski predračun znaša 715.220,22 EUR z DDV. Predvideva se sofinanciranje s strani Ministrstva za okolje in prostor, v sklopu odprave posledic močnega neurja s poplavami in točo 22. in 23. junija 2019, in sicer v znesku 577.022,58 EUR.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja seznanil z Dokumentom identifikacije investicijskega projekta – DIIP »Plazovi na cesti LC 350361 Cesta Štopar – Šentanel, ID iz Ajde: 1151710, faza II.« in ga podaja Občinskemu svetu v javno razpravo in sprejem. Odbor predlaga občinskemu svetu, da pooblasti župana za morebitne kasnejše popravke in dopolnitve Dokumenta identifikacije investicijskega projekta – DIIP »Plazovi na cesti LC 350361 Cesta Štopar – Šentanel, ID iz Ajde: 1151710, faza II.«, ki bi jih narekovale zahteve prijave za nepovratna sredstva.

Odbor za komunalne zadeve in varstvo okolja Občine Prevalje se je seznanil z Investicijskim programom – IP »Plazovi na cesti LC 350361 cesta Štopar – Šentanel, ID iz AJDE: 1151710, faza II.« in ga podaja Občinskemu svetu v javno razpravo in sprejem. Odbor predlaga občinskemu svetu, da pooblasti župana za morebitne kasnejše popravke in dopolnitve dokumenta Investicijski program – IP »Plazovi na cesti LC 350361 cesta Štopar – Šentanel, ID iz AJDE: 1151710, faza II.«, ki bi jih narekovale zahteve prijave za nepovratna sredstva.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil z Dokumentom identifikacije investicijskega projekta – DIIP »Plazovi na cesti LC 350361, cesta Štopar – Šentanel, ID iz AJDE: 1151710, faza II.« ter ga podaja Občinskemu svetu Občine Prevalje v obravnavo in sprejem. Odbor predlaga, da Občinski svet Občine Prevalje pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Prav tako se je odbor seznanil z Investicijskim programom IP »Plazovi na cesti LC 350361 cesta Štopar – Šentanel, ID iz AJDE:1151710, faza II.« ter ga podaja Občinskemu svetu Občine Prevalje v obravnavo in sprejem. Odbor predlaga, da Občinski svet Občine Prevalje pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.

Župan poda točko v razpravo.

Razprave ni bilo.

V času glasovanja je bilo v dvorani 16 svetnikov. Glasovalo je 16 svetnikov.

S 16 glasovi za in 0 proti je bil sprejet

**SKLEP 19/13:**

**Občinski svet Občine Prevalje sprejme Dokument identifikacije investicijskega projekta – DIIP »Plazovi na cesti LC 350361 Cesta Štopar – Šentanel, ID iz Ajde: 1151710, faza II.«**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.**

**SKLEPA 19/14:**

**Občinski svet Občine Prevalje sprejme Investicijski program – IP »Plazovi na cesti LC 350361 cesta Štopar – Šentanel, ID iz AJDE: 1151710, faza II.«**

**Občinski svet pooblašča župana za morebitne kasnejše popravke in dopolnitve dokumenta, ki bi jih narekovale zahteve prijave za nepovratna sredstva.**

***K tč. 11***

**Zaključni račun Proračuna Občine Prevalje za leto 2020**

Uvodno obrazložitev poda Veronika Šart, ki pove, da je Občina Prevalje, v skladu s 98. členom Zakona o javnih financah, pripravila Zaključni račun Občine Prevalje za leto 2020. Do 28.2. so se oddale bilance na Ajpes, do 31.3. se je na Ministrstvo za finance poslal ZR z obrazložitvami in do 15.4. so ZR za leto 2020 prejeli svetniki.

Po sprejetju zaključnega računa na občinskem svetu je potrebno v roku 30 dneh poslati na Ministrstvo za finance še sklep o potrditvi ZR. Celotni prihodki v letu 2020 so bili realizirani v višini 8.383.183,43 €, kar pomeni 80,4 % realizacijo veljavnega proračuna in odhodki v višini 8.487.997,66 €, kar pomeni 74,6 % realizacijo veljavnega proračuna.

V letu 2020 se je občina zadolžila v višini 882.329 €, za projekt Čistilna naprava in za projekt Ureditev ceste Gasilski dom-odcep Dobernik. Odplačila dolga so bila v višini 229.564 €, kar pomeni, da je seštevek vseh treh bilanc 547.950 € in se sredstva skupaj z začetnim saldom 283.574,64 € prenesejo v leto 2021.

Realizacija projektov:

Projekt Odvodnjavanje in čiščenje odpadne vode v porečju Meže je bil realiziran v višini 2.000.000 % oz. 60 %,

projekt Sanacija plazov je bil realiziran v višini 550.550 € oz. 69 %

projekt Obnova manjših asfaltnih odsekov -Prevalje je bil realiziran 42,8 %

Ureditev parkirišča POŠ Šentanel je bil realiziran v višini 18.910 € oz. 80 %

Ureditev ceste Gasilski dom-odcep Dobernik je bila realizirana v višini 79.904 € oz. 68,3 %

Ureditev cestnih povezav na območju Jamnice II. del 170.914, 32 € oz. 93,3 %

Naravno -kulturno doživetje Geopark Karavanke v višini 73.039,23 e oz. 100 %

Regijsko odlagališče - Kocerod v višini 108.223 € oz. 70 %

Kanalizacija manjših odsekov v višini 26.295 € oz. 43 % oz.

Odvodnjavanje in čiščenje odpadne vode -DD.GR.KANAL v višini 117.668 € oz. 69,7%

Vodovod v višini 93.240 € oz. 91,8 %

Otroška igrišča v višini 29.743 €

Kljub razmeram v letu 2020 so se nakazale dotacije in zahtevki društvom za opravljene storitve oz. projekte, ki jih lahko društva realizirajo še v letu 2021.

Predsednik Odbora za proračun in finance, Stašo Lodrant, pove, da je Odbor za proračun in finance obravnaval Zaključni račun Proračuna Občine Prevalje za leto 2020 je z njim seznanjen ter ga podaja v obravnavo in sprejem.

Na sejo se vrne Bernard Pačnik, ob 18.02.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti je bil sprejet

**SKLEP 19/15:**

**Občinski svet Občine Prevalje sprejme Zaključni račun Proračuna Občine Prevalje za leto 2020.**

**Zaključni račun Proračuna Občine Prevalje za leto 2020 se objavi v Uradnem glasilu slovenskih občin.**

**SKLEP 19/16:**

**Občinski svet Občine Prevalje sprejme Poročilo o realizaciji načrta ravnanja s stvarnim premoženjem za leto 2020.**

***K tč. 12***

**Premoženjska bilanca Občine Prevalje na dan 31.12.2020**

Uvodno obrazložitev poda Veronika Šart, ki pove, da je Občina Prevalje v skladu s 93. členom Zakona o javnih financah pripravila Premoženjsko bilanco Občine Prevalje na dan 31.12.2020. Sestavljena je iz: premoženjske bilance proračuna Občine Prevalje, premoženjske bilance EZR Občine Prevalje, premoženjske bilance Osnovne šole Franja Goloba Prevalje, ki vključuje tudi enoto vrtca in delna premoženjska bilanca Zdravstvenega doma Ravne na Koroškem. Vrednost aktive se je povečala za 7,1 %, in posledično splošni sklad. Na povečanje vpliva povečanje nabavne vrednosti nepremičnin v našem primeru so to investicije v letu 2020, največja investicija je bila izgradnja čistilne naprave in kanala v višini cca. 2.000.000 €, amortizacija zmanjšuje vrednost aktive.

Predsednik Odbora za proračun in finance, Stašo Lodrant, pove, da se je Odbor za proračun in finance Občine Prevalje seznanil s Premoženjsko bilanco Občine Prevalje na dan 31.12.2020 je seznanjen z njo in jo podaja v nadaljnjo obravnavo.

Župan poda točko v razpravo.

V razpravi je sodeloval Zdravko Fajmut.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti je bil sprejet

**SKLEP 19/17:**

**Občinski svet Občine Prevalje potrjuje premoženjsko bilanco Občine Prevalje na dan 31.12.2020.**

***K tč. 13***

**Sklep o lokacijski preveritvi za določanje obsega stavbnega zemljišča pri posamični poselitvi EUP LO 17 A- ID 2264**

Uvodno obrazložitev poda Emilija Ivančič, ki pove, da Zakon o urejanju prostora omogoča, da se preko lokacijske preveritve za namen izvajanja gradenj lahko prilagodi in določi natančna oblika ter velikost območja stavbnih zemljišč na posamični poselitvi. S strani občana je bila pobuda za izvedbo lokacijske preveritve za določitev obsega stavbnega zemljišča pri posamični poselitvi za enoto urejanja prostora z oznako LO17 A, ki se nahaja na območju naselja Lokovica in obsega del zemljišča parc. št. 101 k.o. 886 Lokovica. Pobudnik namerava na območju posamične poselitve graditi novi stanovanjski objekt za potrebe članov družine. Občina je na podlagi vloge izvedla postopek lokacijske preveritve po zakonskem postopku. Pridobljeno je mnenje Ministrstva za okolje in prostor, Zavoda za gozdove Slovenije, Direkcije RS za infrastrukturo in Občine Prevalje. Občina Prevalje je Elaborat javno razgrnila za 15 dni, in sicer v času od 17.3. 2021 do 31. 3. 2021, v prostorih Občine Prevalje in na uradni spletni strani. V času javne razgrnitve ni bilo podanih pripomb na predlagano prostorsko ureditev.

Ob 18.09 sejo zapustita Bogdan Pupavac in Maks Pučelj.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja seznanil s Predlogom sklepa o lokacijski preveritvi za določitev obsega stavbnega zemljišča pri posamični poselitvi za enoto urejanja prostora z oznako LO17 A – ID 2264, ter ga sprejema in predlaga občinskemu svetu v obravnavo in sprejem.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP 19/18:**

**Občinski svet Občine Prevalje potrjuje Sklep o lokacijski preveritvi za določitev obsega stavbnega zemljišča pri posamični poselitvi za enoto urejanja prostora z oznako LO17 A – ID 2264. Sklep se objavi v UGSO.**

***K tč. 14***

**Poročilo o izvajanju akcijskega načrta ukrepov za izboljšanje življenja invalidov v Občini Prevalje za leto 2020.**

Uvodno obrazložitev poda Emilija Ivančič, ki pove, da se je Občina Prevalje ob podelitvi listine »Občina po meri invalidov« zavezala, da bo vsako leto izdelala letno poročilo o ukrepih za izboljšanje življenja invalidov v občini za preteklo leto ter ga posredovala na Zvezo Delovnih invalidov Slovenije. Največji del proračunskih sredstev v letu 2020 je bilo namenjenih za ureditev oz. dokončanje projekta izgradnje klančine do javnih sanitarij za invalide na Šentanelu, ponatis vodnika po mestu, za šport invalidov in za nadgradnjo spletne strani. Veliko mehkih vsebin pa je bilo izvedeno tudi s pomočjo društev in posameznikov prostovoljcev. Zaradi epidemije Covid – 19 žal niso bila porabljena vsa razpoložljiva sredstva. Se je pa vrednost finančnih sredstev, ki jih občina ni porabila v letu 2020, prenesla v leto 2021.

Predsednica Odbora za družbene dejavnosti, Aleksandra Saša Horvat, pove, da se je Odbor za družbene dejavnosti Občine Prevalje seznanil s Poročilom o izvajanju Akcijskega načrta ukrepov za izboljšanje življenja invalidov v Občini Prevalje za leto 2020 in ga potrjuje in predlaga Občinskemu svetu Občine Prevalje v obravnavo in sprejem.

Sejo zapusti ob 18.11 Andrej Stermec, na sejo se vrne Maks Pučelj, ob 18.13.

Župan poda točko v razpravo.

Razprave ni bilo.

V času glasovanja je bilo v dvorani 15 svetnikov. Glasovalo je 15 svetnikov.

S 15 glasovi za in 0 proti je bil sprejet

**SKLEP 19/19:**

**Občinski svet Občine Prevalje potrjuje Poročilo o izvajanju Akcijskega načrta ukrepov za izboljšanje življenja invalidov v Občini Prevalje za leto 2020.**

***K tč. 15***

**Komisija za mandatna vprašanja, volitve in imenovanja:**

**Nagrada in priznanja Občine Prevalje za leto 2020 – ZAUPNO GRADIVO**

Uvodno obrazložitev poda Rafael Škufca, ki pove, da so na Komisija za mandatna vprašanja, volitve in imenovanja sprejeli naslednje sklepe:

Občinski svet Občine Prevalje je odločil, da NAGRADO OBČINE PREVALJE za leto 2020 podeli DRUŠTVU UPOKOJENCEV PREVALJE, s sedežem Trg 42a, 2391 Prevalje.

Občinski svet Občine Prevalje je odločil, da PRIZNANJE OBČINE PREVALJE za leto 2020 podeli OBČINSKEMU ŠTABU CIVILNE ZAŠČITE OBČINE PREVALJE, s sedežem Trg 2a, 2391 Prevalje.

Občinski svet Občine Prevalje je odločil, da PRIZNANJE OBČINE PREVALJE za leto 2020 podeli MARTINU BLATNIKU, stanujočemu Trg 9, 2391 Prevalje.

Občinski svet Občine Prevalje je odločil, da PRIZNANJE OBČINE PREVALJE za leto 2020 podeli KRISTJANU KRAJGERU, stanujočemu Trg 30, 2391 Prevalje.

Občinski svet Občine Prevalje je odločil, da ZLATO SUŠNIKOVO PRIZNANJE ZA PODROČJE KULTURE za leto 2020 podeli MoPZ VRES PREVALJE, s sedežem Trg 19, 2391 Prevalje.

Občinski svet Občine Prevalje je odločil, da SREBRNO SUŠNIKOVO PRIZNANJE ZA PODROČJE KULTURE za leto 2020 podeli ALOJZU KREVHU, stanujočemu Ob Meži 32, 2391 Prevalje.

Občinski svet Občine Prevalje je odločil, da BRONASTO SUŠNIKOVO PRIZNANJE ZA PODROČJE KULTURE za leto 2020 podeli VOKALNI SKUPINI ŠENTANEL, s sedežem Šentanel 30, 2391 Prevalje.

Občinski svet Občine Prevalje je odločil, da SREBRNO PRIZNANJE OBČINE PREVALJE ZA ŠPORT za leto 2020 podeli TOMAŽU SONJAKU, stanujočemu Belšak 10, 2391 Prevalje.

Gospod Škufca doda predlog, da bi se glasovalo v paketu.

Ob 18.15 se na sejo vrneta Andrej Stermec in Bogdan Pupavac.

Župan poda točko v razpravo.

V razpravi so sodelovali Zdravko Fajmut, Bernard Pačnik, Rafael Škufca, Bogdan Pupavac in Aleksandra Saša Horvat. Zdravko Fajmut je izpostavil naj bodo pravila določena, ne da se enkrat glasuje v paketu in drugič posebej.

Župan je dal na glasovanje predlog predsednika KMVVI, da se glasuje v paketu.

V času glasovanja je bilo v dvorani 17 svetnikov. Glasovalo je 17 svetnikov.

Z 12 glasovi za in 3 proti je bil sprejet sklep, da se glasuje v paketu.

Župan je dodal, da se bo dalo predlog Komisiji za statut in pravna vprašanja, da predlaga občinskemu svetu spremembo Poslovnika občinskega sveta Občine Prevalje in Statuta Občine Prevalje.

Župan je dal na glasovanje vse sklepe v paketu.

V času glasovanja je bilo v dvorani 17 svetnikov. Glasovalo je 17 svetnikov.

Z 16 glasovi za in 0 proti je bil sprejet

**SKLEP 19/20:**

**Občinski svet Občine Prevalje je odločil, da NAGRADO OBČINE PREVALJE za leto 2020 podeli DRUŠTVU UPOKOJENCEV PREVALJE, s sedežem Trg 42a, 2391 Prevalje.**

**Občinski svet Občine Prevalje je odločil, da PRIZNANJE OBČINE PREVALJE za leto 2020 podeli OBČINSKEMU ŠTABU CIVILNE ZAŠČITE OBČINE PREVALJE, s sedežem Trg 2a, 2391 Prevalje.**

**Občinski svet Občine Prevalje je odločil, da PRIZNANJE OBČINE PREVALJE za leto 2020 podeli MARTINU BLATNIKU, stanujočemu Trg 9, 2391 Prevalje.**

**Občinski svet Občine Prevalje je odločil, da PRIZNANJE OBČINE PREVALJE za leto 2020 podeli KRISTJANU KRAJGERU, stanujočemu Trg 30, 2391 Prevalje.**

**Občinski svet Občine Prevalje je odločil, da ZLATO SUŠNIKOVO PRIZNANJE ZA PODROČJE KULTURE za leto 2020 podeli MoPZ VRES PREVALJE, s sedežem Trg 19, 2391 Prevalje.**

**Občinski svet Občine Prevalje je odločil, da SREBRNO SUŠNIKOVO PRIZNANJE ZA PODROČJE KULTURE za leto 2020 podeli ALOJZU KREVHU, stanujočemu Ob Meži 32, 2391 Prevalje.**

**Občinski svet Občine Prevalje je odločil, da BRONASTO SUŠNIKOVO PRIZNANJE ZA PODROČJE KULTURE za leto 2020 podeli VOKALNI SKUPINI ŠENTANEL, s sedežem Šentanel 30, 2391 Prevalje.**

**Občinski svet Občine Prevalje je odločil, da SREBRNO PRIZNANJE OBČINE PREVALJE ZA ŠPORT za leto 2020 podeli TOMAŽU SONJAKU, stanujočemu Belšak 10, 2391 Prevalje.**

***K tč. 16***

**POBUDE IN VPRAŠANJA**

Občinski svetnik, Štefan PERŠAK, je podal naslednja vprašanja, in sicer ga zanima, kdaj se bo izvedlo redno spomladansko vzdrževanje občinskih cest (grediranje in peskanje). Zanima ga tudi, kdaj bo prevozna cesta Šentanelska reka – Polhov križ (proti Belšaku in Holmcu) ter ali občina razmišlja o postavitvi e-polnilnice ter v čem je problem, da se tu ne naredi koraka naprej.

Župan pojasni, da se je že začelo z grediranjem.

Tajnik pojasni da je na cesti proti Belšaku, kjer je zaprta, most tako poškodovan, da se je tabla prestavila pred most in bo sanirala predvidoma naslednji teden. Tudi za osebne avtomobile je most nevaren. Cesta kjer je sanacija plazu pa je že prijavljena v AJDO (odprava posledic po neurju). Ko bo Občina prejela sklep Ministrstva za okolje in prostor, bo takoj pristopila k sanaciji. Geomehanik si je ogledal teren in ugotovil, da cesta zaradi nevarnosti ponovnega zdrsa zemljine ni varna za promet.

Ob 18.28 sejo zapustita Rafael Škufca in Aleksander Ristič.

Občinski svetnik, Ivan BACKOVIĆ, je podal naslednja vprašanja, in sicer ga zanima, kako napredujeta projekta kolesarka na Poljani in kako Park Jezero. Zanima ga tudi, kdaj bo začetek gradnje pri Sparu in kdaj se bo asfaltirala celotna cesta Ob Meži.

Župan pojasni, da RS za zadrževalnik na Poljani že pripravlja popise, v septembru 2021 naj bi se začeli graditi suhi zadrževalnik. RRA Koroška pripravlja tudi IP in DIIP za Poljano, za celotno ureditev. Čaka se še soglasje za odvzem vode iz reke Meže. Glede kolesarke od Petrola do Poljane pove, da naj bi jo začeli delati poleti. Razpis je končan in izvajalec je že izbran. Glede projekta Park Jezero je v pripravi osnutek, za objekt Plezalni center pa se čaka na gradbeno dovoljenje in popise. Projekt je prijavljen za pridobitev sredstev Evropske komisije za odpravo posledic pandemije. Zaenkrat še ni informacij.

Župan pojasni, da so za dograditev centra Spar v pridobivanju gradbenega dovoljena, tako da bo sama gradnja stekla pozimi oziroma spomladi 2022.

Župan pojasni, da se bo Ob Meži asfaltiralo konec meseca maja 2021. Sedaj se izvaja odvodnjavanje.

Matej PEČNIK zapusti sejo ob 18.31 in se vrne ob 18.32.

Občinska svetnica, Marija ŠUŠEL, je povedala, da že tretjič opozarja, da cesta od kapelice proti Zagradu še ni sanirana, plaz jo uničuje, prav tako ograjo.

Tajnik pojasni, da je bil ogled narejen, rešitev pa je težja, ker je ograja preveč v brežini. Župan pove, da se bo opravil ponoven ogled ceste.

Občinski svetnik, Bernard PAČNIK je podal naslednji vprašanji, in sicer ga zanima, kakšni so plani pri kanalizaciji skozi Trg, ker se le-ta večkrat zamaši. Zanima ga tudi, kako bodo urejeni obvozi, ko se bo delala cesta skozi Prevalje, in prosi, da se bo našla najbolj optimalna rešitev.

Župan pojasni, da se zaveda, da ne bo enostavno pri prometu skozi Prevalje. Tudi, če je obvoz na cesto Ob Meži, so še vedno tovornjaki na glavni cesti. VOC Celje, d.d. se je edini prijavil in ko bo situacija tako daleč, se bodo pogovorili, da bo čim manj kolon.

Občinski svetnik, Zdravko FAJMUT, je podal naslednji pobudi, in sicer naj se preučijo možnosti za še kakšne ukrepe, ki bodo pomagali blažiti posledice Covid-19 oziroma, da se zapiše, da potrebe po takšnih ukrepih ni. Podal je tudi pobudo za dolgoročni plan razvojnih možnosti za gradnjo stanovanjskih blokov ali individualnih gradenj. Na Poljani za forma vivo je veliko prostora. Sedaj, ko je TAB kupil halo od Lek-a, bo več ljudi na Prevaljah.

Župan pove, da sprejema pobudo glede ukrepov za blaženje posledic Covid-19.

Občinski svetnik, Bogdan PUPAVAC, je podal naslednji vprašanji, in sicer ga zanima, kako napredujejo bele lise ter kdaj se bodo odpravile težave s košarkarskimi koši pri OŠ Franja Goloba Prevalje. Zanima ga še, zakaj so se obračunale obresti za prostore fizioterapije v Domu starejših samo do leta 2018; 2019 in 2020 pa ne.

Župan pojasni, da bo Telekom jeseni delal optiko po celotnih Prevaljah. Telekom bo lastnik odprtega omrežja, vsak pa si bo sam izbral ponudnika (Telemach, Telekom, A1, T2…). Glede belih lis pa bo septembra 2021 razpis. Sredstva za posamezno gospodinjstvo so dvignili na 3.500 EUR, kar je bistveno več kot je bilo prej.

Župan pojasni, da so novi koši predvideni v rebalansu.

Župan pojasni, da kupec za prostor fizioterapije je, ampak še potekajo pogovori. Če ne bo drugačnega dogovora, se bodo obresti pokrile iz prihodka morebitne prodaje.

Občinska svetnica, Aleksandra SAŠA HORVAT, je podala naslednje vprašanje in pobudo, in sicer jo zanima, kdaj se bo uredila pešpot na Holmec (dotrajan asfalt, zarjavele ograje, dotrajane in neuporabne klopi) ter pove, da je na cesti Holmec – Belšak velika škoda na novem cestišču, v dolžini 50 m, nad kmetijo Betrih. Ob morebitnih nalivih lahko pride še do dodatnih razpok. Zalivke so bile narejene, ampak cesta ob robu je znižana, pojavile so se luknje in razpoke.

Župan pojasni, da se bo pogledalo in opozorilo izvajalca.

***K tč. 17***

**RAZNO**

Občinski svetnik BERNARD PAČNIK pove, da je bila v tem tednu seja Nadzornega sveta JKP Log. Končno je uspel prenos komunalnih odpadkov na podjetje Kocerod, kar ni bilo enostavno. JKP Log trenutno zaposluje 15 delavcev. Problem je pri prodaji stavbe JKP Log. Občinski svet Občine Prevalje se je s prodajo strinjal, na Ravnah pa se je zakompliciralo. Hitro lahko nastanejo stroški pri sami stavbi, ki pa je prazna. To je najslabše, zato upajo, da se bodo na občini Ravne na Koroškem čim prej odločili kaj so njihovi plani s tem objektom. Ne samo prodaja, tudi najem bi bil dobra rešitev. Potekala je tudi revizija, kjer se ni našlo kakšnih nepravilnosti.

Župan je dodal, da so iz Raven javili, da bodo v roku 14 dni podali predloge.

V razpravi sta sodelovala še Zdravko Fajmut in Bogdan Pupavac.

Seja je bila zaključena ob 18.58.

Zapisala: Župan

MATEJA VOLER dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep 19/1 k tč. 3 – Izvršen na seji. Zapisnik je odložen v zbirko listin in posredovan v objavo na spletu.

Sklep 19/2 k tč. 3 – Izvršen na seji. Zapisnik je odložen v zbirko listin in posredovan v objavo na spletu.

Sklep 19/3 k tč. 4 – Izvršen na seji.

Sklep 19/4 k tč. 4 – Izvršen na seji.

Sklep 19/5 k tč. 5 – Izvršen na seji.

Sklep 19/6 k tč. 5 – Izvršen na seji. Odlok se objavi v Uradnem glasilu slovenskih občin.

Sklep 19/7 k tč. 6 – Izvršen na seji.

Sklep 19/8 k tč. 6 – Izvršen na seji. Odlok se objavi v Uradnem glasilu slovenskih občin.

Sklep 19/9 k tč. 7 – Izvršen na seji.

Sklep 19/10 k tč. 7 – Izvršen na seji. Odlok se objavi v Uradnem glasilu slovenskih občin.

Sklep 19/11 k tč. 8 – Izvršen na seji.

Sklep 19/12 k tč. 9 – Izvršen na seji.

Sklep 19/13 k tč. 10 – Izvršen na seji.

Sklep 19/14 k tč. 10 – Izvršen na seji.

Sklep 19/15 k tč. 11 – Izvršen na seji.

Sklep 19/16 k tč. 11 – Izvršen na seji. Odlok se objavi v Uradnem glasilu slovenskih občin.

Sklep 19/17 k tč. 12 – Izvršen na seji.

Sklep 19/18 k tč. 13 – Izvršen na seji. Sklep se objavi v Uradnem glasilu slovenskih občin.

Sklep 19/19 k tč. 14 – Izvršen na seji.

Sklep 19/20 k tč. 15 – Izvršen na seji.

Sklep 19/21 k tč. 15 – Izvršen na seji.